WhatsApp nu va mai funcționa de la 1 aprilie. Lista cu telefoanele afectate
- Emanuel Nițulescu
- 31 martie 2024, 10:48
De luni, WhatsApp dispare de pe cel puțin 35 de modele de telefoane mobile. Printre acestea se află mai multe modele ce aparțin de Samsung și Huawei.
WhatsApp dispare de la 1 aprilie de pe anumite telefoane
Actualizările sistemului de operare fac ca telefoanele care nu dispun de Android 5.0 (lansat în 2014) sau versiuni mai noi, precum și de versiuni iOS12 - sau mai noi - să nu mai poată rula aplicația WhatsApp. Printre astfel de telefoane, cu sisteme de Android sau iOS mai vechi, se numără modelele populare precum Galaxy S, S2, S3 mini, dar și Trend Lite, HTC One și Xiaomi Mi1.
Modificările ce urmează să apară la sistemele de operare, începând cu 1 aprilie, au fost anunțate încă din toamna anului trecut, astfel că utilizatorii afectați au putut fie să își cumpere un telefon mai nou, fie să găsească o altă aplicație de mesagerie, similară WhatsApp
Lista telefoanelor pe care nu va mai rula
Mai jos vă prezentăm lista detaliată cu dispozitivele pe care utilizarea acestei aplicații nu va mai fi posibilă de la 1 aprilie.
Telefoane marca Samsung
- Samsung Galaxy S, S2 și S Plus;
- Samsung Galaxy Ace Plus, Ace și Ace 2;
- Samsung Galaxy Core și S3 Mini;
- Samsung Galaxy Trend Lite și Trend II, dar și modelul X Cover 2.
Telefoane marca Huawei
- Huawei Ascend Mate;
- Huawei Ascend G740;
- Huawei Ascend D2;
Telefoane marca LG
Printre acestea se numără LG Optimus L4 II sau L2 II. Se mai adaugă următoarele modele de la acest brand:
- LG Optimus L3 II Dual și L3 II;
- LG Optimus L5 II și F5;
- LG Optimus L7II;
- LG Optimus L5 Dual;
- LG Optimus L7 Dual;
- LG Optimus F3 și F3Q;
- LG Optimus F6 și F7;
- LG Enact și Lucid 2.
Telefoane marca Sony, ZTE și iPhone
- Sony Xperia M și Xperia Z;
- Lenovo A820;
- Faea F1THL W8;
- Archos 53 Platinum;
- Wiko Cink Five; Winko Darknight;
- ZTE Grand S Flex și Grand Memo, dar și modelul V956 – UMI X2;
- iPhone, plus modelele 3G și 3GS, dar și SE;
- iPhone 4 și 4s, 5 și 5c, 6S și 6S Plus.
WhatsApp vine cu o nouă funcție
În paralel cu încetarea funcționării aplicației pe dispozitivele cu sisteme de operare vechi, utilizatorii de WhatsApp se vor putea bucura de o nouă funcție, aceea de transcriere a mesajelor vocale. Aceasta este disponibilă în versiunea beta 2.24.7.8 a aplicației WhatsApp pentru Android și va fi disponibilă în curând pentru toți utilizatorii, după o perioadă de testare.
Procesul de transcriere are loc direct pe dispozitiv, fără a fi nevoie să treacă prin cloud. Singura cerință este ca utilizatorul să descarce un pachet de 150 MB pentru conversia de voce în text. Mesajul audio va rămâne, de asemenea, disponibil în WhatsApp, potrivit euro.eseuro.com.